title: 2014/680/UE, Euratom: Decizia reprezentanților guvernelor statelor membre din 24 septembrie 2014 privind numirea unor judecători în cadrul Curții de Justiție

text:
               30.9.2014

               RO

               Jurnalul Oficial al Uniunii Europene

               L 284/45

         DECIZIA REPREZENTANȚILOR GUVERNELOR STATELOR MEMBRE
   din 24 septembrie 2014
   privind numirea unor judecători în cadrul Curții de Justiție

      (2014/680/UE, Euratom)

   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a paisprezece judecători și a patru avocați generali din cadrul Curții de Justiție urmează să expire la 6 octombrie 2015. Prin urmare sunt necesare noi numiri pentru perioada cuprinsă între 7 octombrie 2015 și 6 octombrie 2021.

               (2)

               Domnul Koen LENAERTS și doamna Rosario SILVA DE LAPUERTA au fost propuși în vederea reînnoirii mandatelor lor de judecători în cadrul Curții de Justiție.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Koen LENAERTS și a doamnei Rosario SILVA DE LAPUERTA de a exercita funcția de judecător în cadrul Curții de Justiție,

         ADOPTĂ PREZENTA DECIZIE:
   Articolul 1
   Sunt numiți judecători în cadrul Curții de Justiție pentru perioada cuprinsă între 7 octombrie 2015 și 6 octombrie 2021:

               —

               domnul Koen LENAERTS;

               —

               doamna Rosario SILVA DE LAPUERTA.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 24 septembrie 2014.

            Președintele

         S. SANNINO


title: Decizia Consiliului din 17 decembrie 2003 privind încheierea Acordului dintre Comunitatea Europeană și Guvernul Regiunii Administrative Speciale Hong Kong din Republica Populară Chineză privind readmisia persoanelor aflate în situație de ședere ilegală

text:
Anunţ juridic important

|

32004D0080

Jurnalul Oficial L 017 , 24/01/2004 p. 0023 - 0024 ediţie specială în limba cehă capitol 11 volum 49 p. 42  - 43 ediţie specială în limba estonă capitol 11 volum 49 p. 42  - 43 ediţie specială în limba maghiară capitol 11 volum 49 p. 42  - 43 ediţie specială în limba lituaniană capitol 11 volum 49 p. 42  - 43 LV.ES capitol 11 volum 49 p. 42  - 43 MT.ES capitol 11 volum 49 p. 42  - 43 PL.ES capitol 11 volum 49 p. 42  - 43 SK.ES capitol 11 volum 49 p. 42  - 43 ediţie specială în limba slovenă capitol 11 volum 49 p. 42  - 43

		20031217Decizia Consiliuluidin 17 decembrie 2003privind încheierea Acordului dintre Comunitatea Europeană și Guvernul Regiunii Administrative Speciale Hong Kong din Republica Populară Chineză privind readmisia persoanelor aflate în situație de ședere ilegală(2004/80/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 63 alineatul (3) litera (b), coroborat cu articolul 300 alineatul (2) primul paragraf a doua teză,având în vedere propunerea Comisiei,având în vedere avizul Parlamentului European [1],întrucât:(1) Comisia a negociat, în numele Comunității Europene, un acord cu Guvernul Regiunii Administrative Speciale Hong Kong din Republica Populară Chineză privind readmisia persoanelor aflate în situație de ședere ilegală.(2) Prezentul acord a fost semnat, în numele Comunității Europene, la 27 noiembrie 2002 sub rezerva unei eventuale încheieri la o dată ulterioară, în conformitate cu Decizia Consiliului din 23 septembrie 2002.(3) Prezentul acord ar trebui să fie aprobat.(4) Prezentul acord a instituit o comisie mixtă care poate adopta decizii având efecte juridice și, prin urmare, este necesar să se specifice cine reprezintă Comunitatea în cadrul acestei comisii și să se prevadă o procedură de stabilire a modului de adoptare a unei poziții comunitare.(5) În conformitate cu articolul 3 din Protocolul privind poziția Regatului Unit al Marii Britanii și a Irlandei, anexat la Tratatul privind Uniunea Europeană, și la Tratatul de instituire a Comunității Europene, aceste state membre și-au notificat dorința de a participa la adoptarea și aplicarea prezentei decizii.(6) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii și nu este afectată de o obligație impusă de aceasta și nici nu este supusă aplicării sale,DECIDE:Articolul 1Acordul dintre Comunitatea Europeană și Guvernul Regiunii Administrative Speciale Hong Kong din Republica Populară Chineză privind readmisia persoanelor aflate în situație de ședere ilegală se aprobă în numele Comunității Europene.Textul acordului se anexează la prezenta decizie.Articolul 2Președintele Consiliului procedează la notificarea prevăzută la articolul 20 alineatul (2) din acord [**].Articolul 3Comisia, asistată de experți din statele membre, reprezintă Comunitatea Europeană în cadrul comitetului pentru readmisie instituit în conformitate cu articolul 17 din acord.Articolul 4Poziția Comunității Europene în cadrul comitetului de experți cu privire la adoptarea regulamentului de procedură al acestuia, în conformitate cu articolul 17 alineatul (5) din acord, se adoptă de către Comisie după consultarea unui comitet special desemnat de Consiliu.În ceea ce privește toate celelalte decizii ale comitetului de experți, poziția Comunității Europene se adoptă de către Consiliu, hotărând cu majoritate calificată, la propunerea Comisiei.Articolul 5Prezenta decizie se publică în Jurnalul Oficial al Uniunii Europene.Articolul 6Prezenta decizie se adresează statelor membre în conformitate cu Tratatul de instituire a Comunității Europene.Adoptată la Bruxelles, 17 decembrie 2003.Pentru ConsiliuPreședinteleG. Alemanno[1] Aviz emis la 19 septembrie 2002 (nepublicat încă în Jurnalul Oficial).[**] Data intrării în vigoare a acordului se publică în Jurnalul Oficial al Uniunii Europene de către Secretariatul General al Consiliului.--------------------------------------------------


title: Decizia Comisiei din 28 iulie 1981 privind lista întreprinderilor din Republica Federativă a Braziliei desemnate pentru importul de carne proaspătă de vită și carne de imparicopitate domestice în Comunitate

text:
               03/Volumul 04

               RO

               Jurnalul Ofícial al Uniunii Europene

               66

         31981D0713

               L 257/28

               JURNALUL OFÍCIAL AL UNIUNII EUROPENE

      DECIZIA COMISIEI

   din 28 iulie 1981
   privind lista întreprinderilor din Republica Federativă a Braziliei desemnate pentru importul de carne proaspătă de vită și carne de imparicopitate domestice în Comunitate
   (81/713/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară la importul de animale din speciile bovină și porcină și de carne proaspătă din țări terțe (1), în special articolul 4 alineatul (1) și articolul 18 alineatul (1) literele (a) și (b),
   întrucât, pentru a putea fi autorizate sa exporte carne proaspătă în Comunitate, întreprinderile situate în țările terțe trebuie să corespundă condițiilor generale și speciale stabilite în directiva Consiliului menționată anterior;
   întrucât Republica Federativă a Braziliei a transmis, în temeiul articolului 4 alineatul (3) din Directiva 72/462/CEE, o listă de întreprinderi autorizate să exporte în Comunitatea Economică Europeană;
   întrucât multe dintre aceste întreprinderi care au făcut obiectul unei inspecții comunitare la fața locului oferă garanții de igienă suficiente și întrucât pot fi admise pe o listă inițială, întocmită conform articolului 4 alineatul (1) din această directivă, care menționează întreprinderile pentru care poate fi autorizat exportul de carne proaspătă;
   întrucât cazul altor întreprinderi propuse de Brazilia trebuie reexaminat pe baza unor informații suplimentare privind normele lor de igienă și posibilitățile lor de adaptare rapidă la reglementările comunitare;
   întrucât, între timp, pentru a nu întrerupe brutal fluxurile de schimburi existente, aceste întreprinderi pot avea dreptul, cu titlu temporar, să beneficieze de posibilitatea de a-și continua exporturile de carne proaspătă în statele membre care doresc să le accepte;
   întrucât, în consecință, este necesară reexaminarea prezentei decizii și, dacă este cazul, modificarea acesteia în funcție de măsurile adoptate în acest scop și de îmbunătățirile efectuate;
   întrucât este necesar să se reamintească faptul că importurile de carne proaspătă sunt reglementate, de asemenea, de alte regulamente veterinare comunitare, în special în domeniul sănătății animale, care prevăd dispozițiile speciale privind Danemarca, Irlanda și Regatul Unit;
   întrucât condițiile de import pentru carnea proaspătă provenită din întreprinderile care figurează pe lista anexată prezentei decizii sunt reglementate în continuare de dispozițiile deja adoptate, precum și de dispozițiile generale din tratat; întrucât, în special importul din țări terțe și reexportarea către alte state membre a anumitor categorii de carne, cum ar fi bucățile de carne sub trei kilograme sau carnea cu reziduuri de anumite substanțe care trebuie să mai facă obiectul unui regulament comunitar armonizat sunt reglementate în continuare de legislația sanitară a statului membru importator;
   întrucât măsurile prevăzute în prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   (1)   Întreprinderile din Republica Federativă a Braziliei care figurează în anexă sunt desemnate pentru importul în Comunitate de carne proaspătă de vită și de imparicopitate domestice.
   (2)   Importurile care provin din aceste întreprinderi sunt reglementate în continuare de dispozițiile comunitare în vigoare din domeniul veterinar, în special cele referitoare la sănătatea animală.
   Articolul 2
   (1)   Statele membre interzic importul de carne proaspătă stabilită la articolul 1 alineatul (1), care provine din alte întreprinderi decât cele din anexă.
   (2)   Această interdicție nu se aplică totuși decât de la 1 mai 1982 întreprinderilor care nu figurează în anexă, dar care sunt recunoscute și propuse oficial de către autoritățile braziliene la 1 iulie 1981, în conformitate cu articolul 4 alineatul (3) din Directiva 72/462/CEE, cu excepția unei decizii contrare adoptate în privința lor conform articolului 4 alineatul (1) din directiva menționată anterior, înainte de 1 mai 1982.
   Lista acestor întreprinderi se comunică de către Comisie statelor membre.
   Articolul 3
   Prezenta decizie intră în vigoare la 1 octombrie 1981.
   Articolul 4
   Prezenta decizie se revizuiește și eventual se modifică înainte de 1 martie 1982.
   Articolul 5
   Prezenta decizie se adresează statelor membre.

      Adoptată la Bruxelles, la 28 iulie 1981.

            Pentru Comisie

            Președintele

         Gaston THORN

      (1)  JO L 302, 31.12.1972, p. 28.
   ANEXĂ
   LISTA DE ÎNTREPRINDERI
   I.   CARNE DE VITĂ
   A.   Abatoare și secții de tranșare

               Număr de aprobare

               Adresa

               0005

               Cooperativa Rural Serrana Ltda, Tupanciretã, Rio Grande do Sul

               0226

               Frigorífico Bordon SA, Bagé, Rio Grande do Sul

               0385

               Frigorífico Mouran SA, Andradina, São Paulo

               0458

               Frigorífico União SA, Presidente Epitãcio, São Paulo

               0834

               Frigorífico Kaiowa SA, Presidente Venceslau, São Paulo

               0906

               Frigorífico T. Maia SA, Governador Valadares, Minas Gerais

               1602

               Bon Beef Indústria e Comércio de Carnes SA, Vinhedo, São Paulo

               1651

               Frigorífico Extremo Sul SA, Pelotas, Rio Grande do Sul

               1926

               Frigorífico Anselmi SA, Indústria de Carnes, Derivados e Conservas, Pelotas, Rio Grande do Sul

         B.   Abatoare

               Număr de aprobare

               Adresa

               0076

               SA Frigorífico Anglo-Barretos, São Paulo

         C.   Secții de tranșare

               Număr de aprobare

               Adresa

               0001

               Cia de Alimentos do Brasil SA (COMABRA), Osasco, São Paulo

         II.   CARNE DE CABALINE
   Abatoare și secții de tranșare

               Număr de aprobare

               Adresa

               0003

               Frigorífico Yukijirushi do Paraná SA, Curitiba, Paraná

               0924

               Matadouro e Frigorífico Industrial SA (MAFISA), Belo Jardim, Pernambuco

         III.   ANTREPOZITE FRIGORIFICE

               Număr de aprobare

               Adresa

               0072

               Cefri Centrais de Estocagem Frigorificada Ltda, Mairinque, São Paulo

               0078

               Interfrio SA Comercial e Industrial, Pelotas, Rio Grande do Sul

               0535

               Matadouro e Frigorífico Industrial SA (MAFISA), Recife, Pernambuco

               0933

               Companhia Brasileira de Armazenamento (CIBRAZEM), Rio de Janeiro

               0966

               C. Sola, Comércio e Exportação SA, Três Rios, Rio de Janeiro

               1075

               Frigorífico de Cotia SA, Santos, São Paulo

               1127

               Companhia Brasileira de Armazenamento (CIBRAZEM), Curitiba, Paraná

               1599

               Martini Meat SA, Comércio, Importação e Exportação de Carnes, Paranaguá, Paraná

               1945

               Departamento Estadual de Portos Riós e Canais, Rio Grande, Rio Grande do Sul

               1958

               Avante SA Produtos Alimentícios, Santos, São Paulo

               2176

               Frimorite Frigorífico Ltda, São Gonçalo, Rio de Janeiro


title: Decizia Consiliului din 29 septembrie 2000 privind componența și statutul Comitetului de politică economică

text:
               10/Volumul 01

               RO

               Jurnalul Ofícial al Uniunii Europene

               213

         32000D0604

               L 257/28

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 29 septembrie 2000
   privind componența și statutul Comitetului de politică economică
   (2000/604/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 209,
   având în vedere avizul Comisiei,
   întrucât:

               (1)

               Comitetul de politică economică (CPE) a fost constituit prin Decizia 74/122/CEE a Consiliului (1).

               (2)

               Comitetul a exercitat toate funcțiile atribuite până în prezent Comitetului de politică conjuncturală constituit prin Decizia Consiliului din 9 martie 1960 privind coordonarea politicilor de conjunctură ale statelor membre (2), Comitetului de politică bugetară constituit prin Decizia Consiliului din 8 mai 1964 privind colaborarea dintre serviciile competente ale administrațiilor statelor membre în domeniul politicii bugetare (3) și Comitetului de politică economică pe termen mediu constituit prin Decizia Consiliului din 15 aprilie 1964 de creare a Comitetului de politică economică pe termen mediu (4).

               (3)

               Comitetul este prevăzut de articolul 272 din tratat.

               (4)

               Statutul CPE trebuie să țină cont de noul cadru instituțional rezultat din intrarea în a treia etapă a Uniunii Economice și Monetare. Pare astfel oportună menținerea structurii de bază a Comitetului procedând la modificările necesare pentru ameliorarea funcționării sale și descrierea sarcinilor de o manieră cât mai precisă.

               (5)

               Misiunea comitetului nu aduce atingere dreptului Comisiei de a formula recomandări sau de exprima opinii asupra problemelor abordate în tratat.

               (6)

               Introducerea monedei euro întărește necesitatea coordonării strânse a politicilor economice și de asigurare a unei convergențe susținute a rezultatelor economice din statele membre. Conform Rezoluției Consiliului European de la Luxemburg, din 13 decembrie 1997, privind coordonarea politicilor economice în decursul celei de-a treia etape a uniunii economice și monetare (5), coordonarea întărită dintre politicile economice trebuie să includă o supraveghere mai strânsă a evoluției macroeconomice în statele membre și a politicilor structurale, conduse de statele membre pe piețele muncii, de bunuri și servicii, precum și a tendințelor în materie de costuri și prețuri, mai ales în măsura în care ele apasă asupra posibilităților de obținere a unei creșteri ne inflaționiste durabile și creării de noi locuri de muncă.

               (7)

               Marile orientări ale politicilor economice și procedura de supraveghere multilaterală prevăzute în articolul 99 din tratat sunt esența coordonării politicilor economice. Fără a aduce atingere misiunii Comitetului economic și financiar, CPE sprijină definirea orientărilor și contribuie la procedura de supraveghere multilaterală în domeniile vizate de prezenta decizie.

               (8)

               La Reuniunea de la Cardiff din 16 iunie 1998, Consiliul European a primit favorabil Decizia Consiliului Ecofin și a miniștrilor reuniți în cadrul Consiliului la 1 mai 1998 (6) de punere în aplicare, cu respectarea principiului subsidiarității, a unei proceduri reduse care să permită continuarea progreselor reformelor economice.

               (9)

               Rezoluția Consiliului European din 3 și 4 iunie 1999 a lansat un proces de dialog macroeconomic la nivelul Comunității. Acest dialog macroeconomic este destinat ameliorării interacțiunii dintre evoluția salariilor și politicile macroeconomice. Consiliul European a concluzionat că dialogul macroeconomic la nivel tehnic ar trebui să se deruleze în cadrul unui grup de lucru instituit în interiorul CPE, în colaborare cu Comitetul de ocupare și al pieței muncii și cu participarea reprezentanților celor două comitete (inclusiv Banca Centrală Europeană), al Comisiei și Grupului macroeconomic de dialog social. Este convenabil ca CPE să organizeze, în particular, contribuția reprezentanților guvernelor la dialog, la acest nivel.

               (10)

               Rezoluția Consiliului European din 16 iunie 1997 privind creșterea și ocuparea (7) a făcut apel la o coordonare întărită a politicilor economice pentru a completa procedura prevăzută în noul titlu al tratatului cu privire la ocupare, și a solicitat Comitetului de ocupare să lucreze în strânsă cooperare cu CPE.

               (11)

               Tratatul prevede instituirea unui comitet economic și financiar. Misiunea comitetului economic și financiar este descrisă în articolul 114 paragraful 2 din tratat. Statutul Comitetului economic și financiar a fost adoptat prin Decizia Consiliului din 31 decembrie 1998 (8). CPE trebuie să colaboreze strâns cu Comitetul economic și financiar pentru a asista la Consiliu.

               (12)

               Tratatul impune crearea unui comitet de ocupare cu care este necesară și o cooperare strânsă.

               (13)

               Descrierea misiunii CPE se va face fără a aduce atingere dreptului derivat care ar putea fi adoptat în viitor în ceea ce privește procedura de supraveghere multilaterală prevăzută la articolul 99 paragraful 5 din tratat.

               (14)

               Statele membre, Comisia și Banca Centrală Europeană trebuie să fie reprezentate corespunzător în cadrul CPE. Fiecare trebuie să desemneze patru reprezentanți.

               (15)

               Membrii CPE sunt numiți cu titlu nominal și sunt conduși, în exercitarea atribuțiilor lor, numai de interesul general al Comunității.

               (16)

               Președintele CPE este ales pe o perioadă de doi ani. De regulă, mandatul nu este poate fi reînnoit. Există posibilitatea prelungirii mandatului în absența unei alte candidaturi la președinția comitetului.

               (17)

               Participarea la CPE a funcționarilor Băncii Centrale Europene și ai băncilor centrale naționale se va realiza fără a aduce atingere articolului 108 din tratat,

         DECIDE:
   Articolul 1
   Se adoptă statutul Comitetului de politică economică prevăzut la articolul 272 din tratat.
   Textul statutului este prezentat în anexă.
   Articolul 2
   Decizia 74/122/CEE se abrogă.
   Articolul 3
   Prezenta decizie intră în vigoare în ziua următoare datei publicării.

      Adoptată la Bruxelles, 29 septembrie 2000.

            Pentru Consiliu

            Președintele

         L. FABIUS

      (1)  JO L 63, 5.3.1974, p. 21.

      (2)  JO 31, 9.5.1960, p. 764/60.

      (3)  JO 77, 21.5.1964, p. 1205/64.

      (4)  JO 64, 22.4.1964, p. 1031/64.

      (5)  JO C 35, 2.2.1998, p. 1.

      (6)  JO L 139, 11.5.1998, p. 28.

      (7)  JO C 236, 2.8.1997, p. 3.

      (8)  JO L 5, 9.1.1999, p. 71.
   ANEXĂ
   Statutul Comitetului de politică economică
   PARTEA I
   MISIUNEA COMITETULUI
   Articolul 1
   (1)   Fără a aduce atingere articolelor 114 și 207 din tratat, Comitetul de politică economică (denumit în continuare „Comitetul”) contribuie la pregătirea lucrărilor Consiliului coordonând politicile economice ale statelor membre și ale Comunității și oferă recomandări Comisiei și Consiliului.
   (2)   Comitetul contribuie la pregătirea lucrărilor Consiliului furnizând analize economice, avize metodologice și proiecte de redactare a recomandărilor politice în special cu privire la politicile structurale vizând ameliorarea potențialului de creștere și de ocupare în Comunitate. În acest context, el își concentrează atenția în special asupra:

               —

               funcționării piețelor bunurilor și serviciilor, de capitaluri, serviciilor și muncii, inclusiv evoluția salariilor, productivității, ocupării și competitivității;

               —

               rolului și eficienței sectorului public precum și viabilității pe termen lung a finanțelor publice;

               —

               consecințelor generale pe plan economic ale unor anumite politici precum cele referitoare la mediu, cercetare și dezvoltare precum și cele referitoare la coeziunea socială.

         (3)   În domeniile mai sus-menționate, comitetul sprijină, fără a aduce atingere articolelor 114 și 207 din tratat, lucrările Consiliului, mai ales în materie de definire a orientărilor mari de politică economică și contribuie la procedura de supraveghere multilaterală vizată în articolul 99 paragraful 3 din tratat. În acest scop, Comitetul efectuează bilanțuri periodice pe țări, punând accent în special pe reformele structurale din statele membre.
   (4)   Fără a aduce atingere articolelor 130 și 207 din tratat, Comitetul contribuie la lucrările Consiliului în virtutea titlului tratatului cu privire la ocupare.
   (5)   Comitetul sprijină Comitetul economic și financiar, în particular asigurând o urmărire a evoluției macroeconomice pe termen mediu și scurt în statele membre și în Comunitate și furnizând analize și avize, în special cu privire la problemele metodologice referitoare la interacțiunea dintre politicile structurale și macroeconomice și asupra evoluției salariilor în statele membre și în Comunitate.
   (6)   Comitetul oferă cadrul în care se derulează, la nivel tehnic, dialogul macroeconomic ce leagă reprezentanții Comitetului (inclusiv pe cei ai Băncii Centrale Europene), Comitetul economic și financiar, Comitetul de ocupare, Comisia și partenerii sociali.
   (7)   Comitetul este consultat de Comisie asupra ratei maxime de creștere a cheltuielilor care nu sunt obligatorii ale bugetului general al Uniunii Europene, astfel cum este prevăzut de articolul 272 din tratat.
   Articolul 2
   Comitetul formulează avize la cererea Consiliului, Comisiei, Comitetului economic și financiar ori din proprie inițiativă.
   Articolul 3
   Pentru a-și îndeplini atribuțiile, Comitetul își va desfășura activitatea în strânsă colaborare cu Comitetul economic și financiar atunci când întocmește rapoarte pentru Consiliu. Atunci când contribuie la elaborarea orientărilor mari de politică economică, Comitetul întocmește, de asemenea, rapoarte pentru Comitetul economic și financiar. El își coordonează lucrările cu cele ale Comitetului de ocupare, alte comitete și grupuri de lucru care pregătesc lucrările Consiliului în domeniile lor de competență.
   PARTEA II
   COMPONENȚĂ
   Articolul 4
   (1)   Statele membre, Comisia și Banca Centrală Europeană desemnează fiecare patru membri ai comitetului.
   (2)   Membrii Comitetului sunt aleși dintre înalții funcționari cu experiență în domeniul definirii politicii economice și structurale.
   Articolul 5
   Membrii Comitetului se conduc, în exercitarea atribuțiilor lor, după interesul general al Comunității.
   PARTEA III
   PREȘEDINTE ȘI SECRETARIAT
   Articolul 6
   (1)   Comitetul alege, pentru o durată de doi ani, un președinte și trei vicepreședinți maxim, dintre membrii săi, cu majoritate de voturi. De regulă, mandatul de doi ani nu se poate reînnoi.
   (2)   Președintele deleagă dreptul său de vot unui alt membru al delegației sale.
   Articolul 7
   În caz de imposibilitate, președintele este înlocuit de unul dintre vicepreședinții comitetului.
   Articolul 8
   (1)   Comitetul este ajutat de un secretariat plasat sub conducerea unui secretar. Secretarul și personalul secretariatului necesar îndeplinirii sarcinilor acestuia sunt la dispoziția Comisiei. Secretarul este numit de Comisiei după consultarea comitetului. Secretarul și personalul său acționează conform instrucțiunilor atunci când își realizează responsabilitățile față de Comitet.
   (2)   Cheltuielile Comitetului vor fi incluse în bugetul provizoriu al Comisiei.
   PARTEA IV
   DELIBERĂRI
   Articolul 9
   Avizele și rapoartele sunt adoptate cu majoritatea de voturi, în cazul în care este necesară supunerea la vot. Fiecare membru are drept de vot. Totuși, atunci când este formulată o recomandare sau un aviz privitor la probleme susceptibile de a face ulterior obiectul unei decizii a Consiliului, membrii băncilor centrale și ai Comisiei pot participa pe deplin la discuții, însă nu vor avea drept de vot. Comitetul va încheia, de asemenea, un raport privind păreri minoritare sau divergente ce au fost exprimate în timpul discuțiilor.
   Articolul 10
   De regulă, numai membrii pot participa la vot în timpul reuniunilor Comitetului. Ca excepție, președintele poate aproba alte dispoziții.
   Articolul 11
   Comitetul poate încredința studiul unor chestiuni particulare unor subcomitete sau grupuri de lucru. Președinția acestor grupuri este asigurată de un membru al Comitetului, desemnat de acesta din urmă.
   Articolul 12
   Comitetul, subcomitetele și grupurile de lucru pot fi asistate de experți.
   Articolul 13
   Comitetul se convoacă de către președinte din inițiativă proprie sau la solicitarea Consiliului, Comisiei sau a cel puțin cinci membri.
   Articolul 14
   (1)   De regulă, președintele reprezintă Comitetul. Uneori, președintele poate fi autorizat de Comitet să dea seamă de dezbateri și să formuleze observații verbale asupra avizelor și rapoartelor Comitetului.
   (2)   Președintele Comitetului este însărcinat să întrețină relațiile Comitetului cu Parlamentul European, care este informat cu privire la de lucrările Comitetului, dacă este cazul.
   Articolul 15
   (1)   În lipsa unei decizii contrare, deliberările Comitetului sunt confidențiale. Această prevedere se aplică și pentru lucrările subcomitetelor sau grupurilor de lucru.
   (2)   Rapoartele sau avizele pregătite de Comitet sunt făcute publice numai după transmiterea lor prealabilă la destinatar, cu excepția cazurilor când există rațiuni importante care să justifice confidențialitatea.
   Articolul 16
   Comitetul adoptă propriul regulament de funcționare.


title: Decizia (UE) 2015/1680 a Parlamentului European din 29 aprilie 2015 privind închiderea conturilor Agenției Europene pentru Sănătate și Securitate în Muncă pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/323

      DECIZIA (UE) 2015/1680 A PARLAMENTULUI EUROPEAN
      din 29 aprilie 2015
      privind închiderea conturilor Agenției Europene pentru Sănătate și Securitate în Muncă pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Sănătate și Securitate în Muncă pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției Europene pentru Sănătate și Securitate în Muncă pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a agenției cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (5), în special articolul 14,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A8-0076/2015),

         1.

            ia act de conturile anuale finale ale Agenției Europene pentru Sănătate și Securitate în Muncă, care sunt prezentate în anexa la raportul Curții de Conturi;

         2.

            aprobă închiderea conturilor Agenției Europene pentru Sănătate și Securitate în Muncă pentru exercițiul financiar 2013;

         3.

            încredințează președintelui sarcina de a transmite prezenta decizie directorului Agenției Europene pentru Sănătate și Securitate în Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 340.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 216, 20.8.1994, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia (UE) 2015/471 a Parlamentului European și a Consiliului din 11 martie 2015 privind mobilizarea Fondului european de ajustare la globalizare (cererea EGF/2014/011 BE/Caterpillar din partea Belgiei)

text:
               20.3.2015

               RO

               Jurnalul Oficial al Uniunii Europene

               L 76/58

         DECIZIA (UE) 2015/471 A PARLAMENTULUI EUROPEAN ȘI A CONSILIULUI
   din 11 martie 2015
   privind mobilizarea Fondului european de ajustare la globalizare (cererea EGF/2014/011 BE/Caterpillar din partea Belgiei)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin lucrătorilor disponibilizați și persoanelor care desfășoară o activitate independentă a căror activitate a încetat din cauza modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009 (3), sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii.

               (2)

               Articolul 12 din Regulamentul (UE, Euratom) nr. 1311/2013 al Consiliului (4) permite mobilizarea FEG în limita unui plafon anual de 150 de milioane EUR (la prețurile din 2011).

               (3)

               La 22 iulie 2014, Belgia a depus o cerere de mobilizare a FEG în ceea ce privește disponibilizările care au avut loc la Caterpillar Belgium S.A. din Belgia, pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG prevăzute la articolul 13 din Regulamentul (UE) nr. 1309/2013.

               (4)

               Prin urmare, FEG ar trebui mobilizat pentru a acorda o contribuție financiară în valoare de 1 222 854 EUR ca răspuns la cererea depusă de Belgia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2015, Fondul european de ajustare la globalizare este mobilizat pentru alocarea sumei de 1 222 854 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 11 martie 2015.

            Pentru Parlamentul European

            Președintele

         M. SCHULZ

            Pentru Consiliu

            Președintele

         Z. KALNIŅA-LUKAŠEVICA

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (CE) nr. 546/2009 al Parlamentului European și al Consiliului din 18 iunie 2009 de modificare a Regulamentului (CE) nr. 1927/2006 privind crearea Fondului european de ajustare la globalizare (JO L 167, 29.6.2009, p. 26).

      (4)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia (PESC) 2015/739 a Consiliului din 7 mai 2015 de modificare a Deciziei 2013/798/PESC privind măsuri restrictive împotriva Republicii Centrafricane

text:
               8.5.2015

               RO

               Jurnalul Oficial al Uniunii Europene

               L 117/49

         DECIZIA (PESC) 2015/739 A CONSILIULUI
   din 7 mai 2015
   de modificare a Deciziei 2013/798/PESC privind măsuri restrictive împotriva Republicii Centrafricane
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 23 decembrie 2013, în urma adoptării Rezoluției Consiliului de Securitate al Organizației Națiunilor Unite (RCSONU) 2127 (2013), Consiliul a adoptat Decizia 2013/798/PESC (1).

               (2)

               La 22 ianuarie 2015, Consiliul de Securitate al Organizației Națiunilor Unite a adoptat Rezoluția 2196 (2015).

               (3)

               RCSONU 2196 (2015) prevede anumite modificări la criteriile pentru restricțiile privind admisia și înghețarea fondurilor și a resurselor economice ale persoanelor sau entităților desemnate de comitetul instituit în temeiul punctului 57 din RCSONU 2127 (2013).

               (4)

               Sunt necesare acțiuni suplimentare din partea Uniunii pentru a pune în aplicare anumite modificări.

               (5)

               Decizia 2013/798/PESC ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Decizia 2013/798/PESC se modifică după cum urmează:

               1.

               Se adaugă următorul articol:
               „Articolul 1a
               În momentul descoperirii, statele membre confiscă, înscriu într-un registru și înlătură (de exemplu distrugându-le, făcându-le inoperabile, stocându-le sau transferându-le într-un alt stat decât cel de origine sau de destinație spre înlăturare) articolele a căror furnizare, vânzare, transfer sau export se interzice în conformitate cu articolul 1.”

               2.

               La articolul 2 alineatul (1), litera (a) se înlocuiește cu următorul text:

                           „(a)

                           vânzarea, furnizarea, transferul sau exportul de arme și materiale conexe, precum și acordarea de asistență tehnică aferentă sau de finanțare și ajutor financiar, destinate exclusiv să sprijine sau să fie utilizate de către Misiunea multidimensională integrată de stabilizare a Organizației Națiunilor Unite în Republica Centrafricană (MINUSCA), Grupul operativ regional al Uniunii Africane (UA-RTF), precum și misiunile Uniunii și forțele franceze desfășurate în Republica Centrafricană;”

                     .

               3.

               La articolul 2a, alineatul (1) se înlocuiește cu următorul text:
               „(1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor desemnate de comitetul instituit în temeiul punctului 57 din RCSONU 2127 (2013) (denumit în continuare «comitetul») drept persoane participante la acte care subminează pacea, stabilitatea sau securitatea Republicii Centrafricane sau care sprijină aceste acte, incluzând actele care periclitează sau încalcă acordurile tranzitorii sau care periclitează sau obstrucționează procesul de tranziție politică, inclusiv tranziția către alegeri democratice libere și echitabile, sau care alimentează manifestările de violență, inclusiv persoanele:

                           (a)

                           ale căror acțiuni încalcă embargoul asupra armelor stabilit la punctul 54 din RCSONU 2127 (2013) și la articolul 1 din prezenta decizie sau care au furnizat, vândut sau transferat, direct sau indirect, grupărilor armate sau rețelelor infracționale din Republica Centrafricană, sau care au primit arme sau orice fel de material conex sau orice tip de consiliere, formare sau asistență tehnică, inclusiv finanțare și ajutor financiar, în legătură cu activități violente ale grupărilor armate sau ale rețelelor infracționale în Republica Centrafricană;

                           (b)

                           care sunt implicate în planificarea, orchestrarea sau comiterea unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri ori încălcări ale drepturilor omului, în Republica Centrafricană, inclusiv acte care implică violența sexuală, vizarea civililor, atacuri din motive etnice sau religioase, atacuri asupra școlilor și spitalelor, răpiri și deplasări forțate;

                           (c)

                           care recrutează sau care folosesc copii în conflictul armat din Republica Centrafricană, încălcând astfel dreptul internațional aplicabil;

                           (d)

                           care acordă sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice și a produselor derivate, în interiorul Republicii Centrafricane sau provenite din Republica Centrafricană;

                           (e)

                           care împiedică furnizarea de asistență umanitară în Republica Centrafricană sau accesul la asistență umanitară în Republica Centrafricană sau distribuirea acesteia;

                           (f)

                           care sunt implicate în planificarea, orchestrarea, sponsorizarea sau desfășurarea de atacuri împotriva misiunilor ONU sau ale prezențelor internaționale pentru asigurarea securității, inclusiv MINUSCA, misiunile Uniunii și forțele franceze care le sprijină;

                           (g)

                           care sunt lideri ai unei entități desemnate de comitet sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet, sau ale unei entități deținute sau controlate de o persoană sau o entitate desemnată de comitet;

                     astfel cum sunt enumerate în anexa la prezenta decizie.”

               4.

               La articolul 2a, alineatul (1) se înlocuiește cu următorul text:
               „(1)   Se îngheață toate fondurile și resursele economice deținute sau controlate, direct sau indirect, de persoanele sau entitățile desemnate de comitet ca participând la acte care subminează pacea, stabilitatea sau securitatea Republicii Centrafricane sau sprijinind aceste acte, incluzând actele care periclitează sau încalcă acordurile tranzitorii sau care periclitează sau obstrucționează procesul de tranziție politică, inclusiv tranziția către alegeri democratice libere și echitabile, sau care alimentează manifestările de violență, inclusiv de persoanele și entitățile:

                           (a)

                           ale căror acțiuni încalcă embargoul asupra armelor stabilit la punctul 54 din RCSONU 2127 (2013) și la articolul 1 din prezenta decizie sau care au furnizat, vândut sau transferat, direct sau indirect, grupărilor armate sau rețelelor infracționale din Republica Centrafricană, sau care au primit arme sau orice fel de material conex sau orice tip de consiliere, formare sau asistență tehnică, inclusiv finanțare și ajutor financiar, în legătură cu activități violente ale grupărilor armate sau ale rețelelor infracționale în Republica Centrafricană;

                           (b)

                           care sunt implicate în planificarea, orchestrarea sau comiterea unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri sau încălcări ale drepturilor omului, în Republica Centrafricană, inclusiv acte care implică violența sexuală, vizarea civililor, atacuri din motive etnice sau religioase, atacuri asupra școlilor și spitalelor, răpiri și deplasări forțate;

                           (c)

                           care recrutează sau care folosesc copii în conflictul armat din Republica Centrafricană, încălcând astfel dreptul internațional aplicabil;

                           (d)

                           care acordă sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice și a produselor derivate, în interiorul Republicii Centrafricane sau provenite din Republica Centrafricană;

                           (e)

                           care împiedică furnizarea de asistență umanitară în Republica Centrafricană sau accesul la asistență umanitară în Republica Centrafricană ori distribuirea acesteia;

                           (f)

                           care sunt implicate în planificarea, orchestrarea, sponsorizarea sau desfășurarea de atacuri împotriva misiunilor ONU sau ale prezențelor internaționale pentru asigurarea securității, inclusiv MINUSCA, misiunile Uniunii și forțele franceze care le sprijină;

                           (g)

                           care sunt lideri ai unei entități desemnate de comitet sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet, sau ale unei entități deținute sau controlate de o persoană sau o entitate desemnată de comitet.

                     Lista persoanelor și a entităților avute în vedere la prezentul alineat figurează în anexa la prezenta decizie.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 7 mai 2015.

            Pentru Consiliu

            Președintele

         E. RINKĒVIČS

      (1)  Decizia 2013/798/PESC a Consiliului din 23 decembrie 2013 privind măsuri restrictive împotriva Republicii Centrafricane (JO L 352, 24.12.2013, p. 51).


title: Decizia Consiliului din 25 iulie 1985 de stabilire a procedurii de numire a membrilor Consiliului Fundației Europene care urmează a fi aleși de Comunitate

text:
Anunţ juridic important

|

31985D0375

Official Journal L 210 , 07/08/1985 P. 0034 - 0034 Finnish special edition: Chapter 1 Volume 2 P. 0044  Spanish special edition: Chapter 01 Volume 5 P. 0003  Swedish special edition: Chapter 1 Volume 2 P. 0044  Portuguese special edition Chapter 01 Volume 5 P. 0003  Ediţie specială în limba cehă Chapter 01 Volume 01 P. 142  - 142 Ediţie specială în limba estonă Chapter 01 Volume 01 P. 142  - 142 Ediţie specială în limba maghiară Chapter 01 Volume 01 P. 142  - 142 Ediţie specială în limba lituaniană Chapter 01 Volume 01 P. 142  - 142 Ediţie specială în limba letonă Chapter 01 Volume 01 P. 142  - 142 Ediţie specială în limba malteză Chapter 01 Volume 01 P. 142  - 142 Ediţie specială în limba polonă Chapter 01 Volume 01 P. 142  - 142 Ediţie specială în limba slovacă Chapter 01 Volume 01 P. 142  - 142 Ediţie specială în limba slovenă Chapter 01 Volume 01 P. 142  - 142

		19850725Decizia Consiliuluidin 25 iulie 1985de stabilire a procedurii de numire a membrilor Consiliului Fundației Europene care urmează a fi aleși de Comunitate(85/375/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene și, în special, articolul 235 al acestuia,având în vedere propunerea Comisiei [1],având în vedere avizul Parlamentului European [2],întrucât reprezentanții guvernelor statelor membre, reuniți în Consiliu, au instituit, prin acordul din 29 martie 1982, o Fundație Europeană;întrucât acest acord prevede că 10 dintre membrii Consiliului Fundației pot fi numiți de Comunitate;întrucât este necesar să se stabilească procedura prin care să se poată exercita acest drept;întrucât sunt necesare dispoziții pentru o participare corespunzătoare a membrilor Parlamentului European în Consiliul fundației;întrucât tratatul nu a prevăzut competențele specifice necesare în acest scop,DECIDE:Articolul 1Membrii Consiliului Fundației Europene a căror numire este răspunderea Comunității sunt numiți de Consiliu, hotărând cu majoritate calificată la propunerea Comisiei și după consultarea Parlamentului European.Articolul 2În elaborarea propunerii sale, Comisia selectează personalitățile de marcă în funcție de ompetență și de experiență. Ea asigură că independența persoanelor propuse este mai presus de orice îndoială.Lista numelor propuse include membrii Parlamentului European.Articolul 3Prezenta decizie produce efecte de la data intrării în vigoare a Acordului de instituire a Fundației Europene.Adoptată la Bruxelles, 25 iulie 1985.Pentru ConsiliuPreședinteleJ. Poos[1] JO C 112, 7.5.1985, p. 4.[2] Aviz emis la 12 iulie 1985 (nepublicat încă în Jurnalul Oficial).--------------------------------------------------